Antonijs Lielais
Antonijs Lielais (grieķu: Ἀντώνιος ὁ Μέγας; dzimis ap 251. gadu, miris 356. gadā) bija kristiešu svētais Ēģiptē. Kaut arī mūku kustība ir pazīstama arī pirms Antonija, viņu uzskata par mūku vientuļnieku kustības aizsācēju kristietībā. Antonija dzīve lielākoties pazīstama pēc Atanasija rakstiem. Jaunībā, atdevis īpašumu, devās tuksnesī, kur lūgšanās un pārdomās pavadījis lielāko daļu atlikušā mūža. Antonija vīzijas tuksnesī, kā svētā Antonija kārdināšana, ir pazīstams motīvs Rietumu mākslā.